
 9.2.2016
 BG
 Официален вестник на Европейския съюз
 L 32/31
 РЕГЛАМЕНТ ЗА ИЗПЪЛНЕНИЕ (ЕС) 2016/165 НА КОМИСИЯТА
 от 5 февруари 2016 година
 за определяне на техническата информация, необходима за изчисляването на техническите резерви и основните собствени средства за целите на отчитането, чиито референтни дати попадат в периода 1 януари — 30 март 2016 г., в съответствие с Директива 2009/138/ЕО на Европейския парламент и на Съвета (Платежоспособност II)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 77д, параграф 2, трета алинея от нея,
 като има предвид, че:
 (1)
 За да се гарантира, че условията, при които застрахователните и презастрахователните предприятия изчисляват техническите резерви и основните собствени средства за целите на Директива 2009/138/ЕО, са еднакви, е необходимо за всяка референтна дата да бъде определена техническата информация за съответните срочни структури на безрисковия лихвен процент, основните спредове за изчисляването на корекциите за съответствие и корекциите за променливост.
 (2)
 Използваната от застрахователните и презастрахователните предприятия техническа информация следва да се основава на пазарните данни към края на последния месец, предшестващ първата референтна дата на отчитане, за която се прилага настоящият регламент. На 14 януари 2016 г. Европейският орган за застраховане и професионално пенсионно осигуряване (ЕОЗППО) предостави на Комисията техническата информация, отнасяща се до пазарните данни към края на декември 2015 г. Тази информация бе публикувана на 13 януари 2016 г. в съответствие с член 77д, параграф 1 от Директива 2009/138/ЕО.
 (3)
 Тъй като е наложително техническата информация да бъде достъпна без забавяне във времето, влизането в сила на настоящият регламент е неотложно.
 (4)
 Поради съображения от пруденциален характер е необходимо при изчисляването на техническите резерви и основните собствени средства застрахователните и презастрахователните предприятия да използват една и съща техническа информация, независимо от датата, на която се отчитат пред съответните компетентни органи. Следователно настоящият регламент следва да се прилага от първата референтна дата на отчитане, за която се прилага настоящият регламент за изпълнение.
 (5)
 За да може във възможно най-кратки срокове да се обезпечи правна сигурност и поради надлежно обосновани съображения, свързани с належащата потребност от незабавен достъп до информация за съответната срочна структура на безрисковия лихвен процент, е необходимо мерките, предвидени в настоящия регламент, да се приемат в съответствие с член 8 във връзка с член 4 от Регламент (ЕС) No 182/2011 на Европейския парламент и на Съвета (2),
 ПРИЕ НАСТОЯЩИЯ РЕГЛАМЕНТ:
 Член 1
 1. Застрахователните и презастрахователните предприятия използват техническата информация, посочена в параграф 2, при изчисляването на техническите резерви и основните собствени средства за целите на отчитането, чиито референтни дати попадат в периода 1 януари — 30 март 2016 г.
 2. За всяка съответна валута техническата информация, необходима за изчисляване на най-добрата прогнозна оценка съгласно член 77 от Директива 2009/138/ЕО, изравнителната корекция съгласно член 77в от посочената директива и корекцията за променливост съгласно член 77 г. от посочената директива, е както следва:
 а)
